VALTAKUNNANSYYTTÄJÄNVIRASTO
			5.4.2004		Dno 24/62/04

Oikeusministeriö
PL 25
00023 VALTIONEUVOSTO

Kirjeenne, Dno 2/481/2004

Valtakunnansyyttäjänviraston lausunto luonnoksesta hallituksen esitykseksi 
keskinäisestä oikeusavusta rikosasioissa Euroopan unionin jäsenvaltioiden 
välillä tehtyyn yleissopimukseen liitettävän pöytäkirjan hyväksymisestä ja
voimaansaattamisesta

	Pöytäkirjan voimaansaattamisella tavoitellaan Euroopan unionin jäsenvaltioiden keskinäistä oikeusapua rikosasioissa koskevien sääntöjen parantamista ja tehostamista taistelussa rikollisuutta vastaan. Valtakunnansyyttäjänvirasto pitää pöytäkirjan tavoitteita syyttäjän työn kannalta tärkeänä samoin kuin sitä, että pöytäkirjan voimaansaattaminen saatetaan päätökseen mahdollisimman nopeasti.  Kuten hallituksen esityksessä todetaan, voimassaoleva lainsäädäntö mahdollistaa Suomessa jo nyt pöytäkirjassa tarkoitetun toiminnan, joista eritoten pankkitilitietoja koskevat säännöt ovat käytännössä merkityksellisiä. Pöytäkirjan määräykset tulevat antamaan myös Suomen viranomaisille tehokkaan välineen oikeusavun saamiseksi toisista Euroopan unionin jäsenvaltioista, joten pöytäkirjan voimaansaattamisen voidaan katsoa konkreettisesti parantavan oikeusavun saamista Suomessa käsiteltävissä rikosjutuissa. 

	Valtakunnansyyttäjänvirastolla ei ole tarvetta lausua hallituksen esityksestä laajemmin.

	Apulaisvaltakunnansyyttäjän sijainen,
	valtionsyyttäjä		   Raija Toiviainen

	Ylitarkastaja		   Johanna Hervonen	      

	+	Albertinkatu 25 A  POB 333	(	Tel   + 358 9 2598 885
	00181  HELSINKI	Fax  + 358 9 2598 8808